শোনা মাত্র যে বক্তব্যকে ‘হাস্যকর’ বলে উড়িয়ে দেয় ফুটবল মহল। কারণ প্রথমত, যার নামে চিঠি পাঠানো হয়েছে, তার হাত দিয়ে টাকা যায়নি— এটাই অবিশ্বাস্য। দ্বিতীয়ত, এফবিআই ও আইআরএসের (ইন্টারনাল রেভিনিউ সার্ভিস)-এর কথা ধরলে, এই এক কোটি ডলার থেকে সাড়ে সাত লক্ষ নাকি চলে গিয়েছিল চাক ব্লেজারের কাছে! সেখানেই প্রশ্ন, টাকাটা ফুটবল-উন্নয়নের জন্য শুধু ওয়ার্নারকে দেয়া হলে ব্লেজার তার বখরা পান কী করে? এ তো নির্বোধেও বুঝবে এটা ঘুষ! নির্লজ্জ উৎকোচ-গ্রহণ।